ננאד פראליה

ננאד (ננו) פראליה (בקרואטית: Nenad Pralija, נולד ב-11 בדצמבר 1970) הוא כדורגלן עבר קרואטי ששיחק בעמדת הקשר.

קריירה 
את קריירת הכדורגל החל פראליה בקבוצת הנוער של היידוק ספליט, כשסיים גיל נוער עבר לשחק בשורות RNK ספליט מהליגה השלישית.
בתחילת עונת 1994\1995 חזר לשחק בקבוצת נעוריו, היידוק ספליט, שעימה זכה באליפות, דאבל, והגיע עד לרבע גמר ליגת האלופות.

בסוף עונת 1996/1995 נרכש על ידי קבוצת אספניול שם כמעט ולא זכה לשחק. לאחר ששוחרר מאספניול ללא תמורה חזר פראליה להיידוק ספליט. לאחר חצי עונה עזב, והיה על סף חתימה בהפועל חיפה, אך לבסוף החליט לחתום ברג'ינה האיטלקית, שבהרכבה פתח רק שמונה פעמים וכמחליף שיחק במספר משחקים נוספים.

בעונת 2001/2000 הגיע לישראל וחתם במכבי חיפה. פראליה היה ממצטייני העונה שבה זכתה מכבי חיפה באליפות השישית שלה.
בתחילת עונתו השנייה במכבי חיפה הצטרף לקבוצה חברו מילדות, ג'ובאני רוסו, גם בעונה זו היה מהמצטיינים. בסוף העונה, הודיע על רצונו לסיים את הקריירה במכבי חיפה והצדדים החליטו להאריך את חוזהו בעונה אחת.
העונה השלישית של פראליה במכבי חיפה התאפיינה בהפכפכות, משחקים גדולים בליגת האלופות מול פציעות טורדניות ויכולת בינונית בליגה.
בתום העונה הסתיים חוזהו ופראליה שב למולדתו ולקבוצת נעוריו היידוק ספליט. בחיפה נרשמו לזכותו 33 שערים ב-109 הופעות.

פראליה נמנה שנים רבות על סגלה של נבחרת קרואטיה, ובמדיה רשם 11 הופעות ושער אחד.

בעונת 2005 פרש ממשחק פעיל והחל בקריירת אימון.

ב-4 בינואר 2012 פורסם כי פראליה נעצר בחשד למעורבות בהטיית משחקים.

תארים
היידוק ספליט
 אליפות קרואטיה: 1993/1994, 1994/1995, 2003/2004, 2004/2005
 הגביע הקרואטי: 1994/1995
 הסופר קאפ הקרואטי: 1993, 1994, 2004, 2005

מכבי חיפה
 אליפות ישראל: 2000/2001, 2001/2002
 גביע הטוטו: 2002/2003

קישורים חיצוניים 

 עמוד השחקן באתר הרשמי של מכבי חיפה

הערות שוליים

כדורגלנים קרואטים
קשרי כדורגל קרואטים
כדורגלני ספליט
כדורגלני היידוק ספליט
כדורגלני אספניול
כדורגלני רג'ינה קלצ'ו
כדורגלני מכבי חיפה
כדורגלנים זרים בישראל
ספורטאים קרואטים בספרד
ספורטאים קרואטים באיטליה
ספורטאים קרואטים בישראל
קרואטים שנולדו ב-1970